smcproject/ml-wiki-sentences huggingface dataset:
റോബർട്ട് ടെയ്‌ലർ സംവിധാനം ചെയ്ത് ലോറൻസ് റോബർട്ട്‌സ് കൈകാര്യം ചെയ്യുന്ന അർപ്പാനെറ്റ് പദ്ധതിയുടെ വികസനത്തിനായി 1969-ൽ അർപ്പാ കരാറുകൾ നൽകി.
1970-കളുടെ തുടക്കത്തിൽ യു‌സി‌എൽ‌എയിലെ ലിയോനാർഡ് ക്ലീൻ‌റോക്ക് നടത്തിയ ഗണിതശാസ്ത്ര പ്രവർത്തനത്തിന് അടിവരയിടുന്ന ഡേവീസും ബാരനും നിർദ്ദേശിച്ച പാക്കറ്റ് സ്വിച്ചിംഗ് സാങ്കേതികവിദ്യ അർപ്പാനെറ്റ് സ്വീകരിച്ചു.
ബോബ് കാൻ ഉൾപ്പെട്ട ബോൾട്ട്, ബെരാനെക്, ന്യൂമാൻ എന്നിവരടങ്ങിയ സംഘമാണ് ഈ ശൃംഖല നിർമ്മിച്ചത്.
1970-കളിൽ, അർപ്പാനെറ്റ് പോലുള്ള ആദ്യകാല പാക്കറ്റ്-സ്വിച്ച് നെറ്റ്‌വർക്കുകൾ ആധുനിക ഇന്റർനെറ്റ് ആശയവിനിമയത്തിന് അടിത്തറയിട്ടു.
ഈ നെറ്റ്‌വർക്കുകൾ കാര്യക്ഷമമായ പ്രക്ഷേപണത്തിനായി ഡാറ്റയെ പാക്കറ്റുകളാക്കി, വികേന്ദ്രീകൃതമായ രീതിയിൽ വിവരങ്ങൾ കൈമാറാൻ കമ്പ്യൂട്ടറുകളെ പ്രാപ്‌തമാക്കി, ഇന്നത്തെ പരസ്പരബന്ധിതമായ ഡിജിറ്റൽ ലോകത്തിന്റെ അടിത്തറയായി.
1970-കളിലും 1980-കളിലും അർപ്പാ പ്രോജക്ടുകൾ, ആഗോള സഹകരണങ്ങൾ, ബിസിനസ്സ് ശ്രമങ്ങൾ എന്നിവയുടെ ഫലമായി വിവിധ നെറ്റ്‌വർക്കുകളെ ബന്ധിപ്പിക്കുന്നതിനും ഒരു "ഇന്റർനെറ്റ്" രൂപീകരിക്കുന്നതിനും അനുവദിക്കുന്ന മാനദണ്ഡങ്ങളും പ്രോട്ടോക്കോളുകളും സൃഷ്ടിക്കപ്പെട്ടു.
ഈ മാർഗ്ഗനിർദ്ദേശങ്ങൾ വൈവിധ്യമാർന്ന നെറ്റ്‌വർക്കുകളുടെ തടസ്സമില്ലാത്ത പരസ്പരബന്ധം പ്രാപ്തമാക്കി, ഇന്ന് നമ്മൾ ഉപയോഗിക്കുന്ന ആധുനിക ഇന്റർനെറ്റിന് വഴിയൊരുക്കി.
ഐആർഐഎ(IRIA)-യിലെ ലൂയിസ് പൗസിനും ലണ്ടനിലെ യൂണിവേഴ്സിറ്റി കോളേജിലെ പീറ്റർ കിർസ്റ്റീനും 1973-ൽ ഇന്റർനെറ്റ് വർക്കിംഗ് പ്രയോഗത്തിൽ വരുത്തി.
ഇൻറർനെറ്റ് പ്രോട്ടോക്കോൾ സ്യൂട്ടിന്റെ രണ്ട് പ്രോട്ടോക്കോളുകളായ ട്രാൻസ്മിഷൻ കൺട്രോൾ പ്രോട്ടോകോൾ (TCP), ഇന്റർനെറ്റ് പ്രോട്ടോക്കോൾ (IP) എന്നിവയായി പരിണമിച്ച ഗവേഷണം 1974-ൽ സ്റ്റാൻഫോർഡ് സർവകലാശാലയിലെ വിന്റ് സെർഫും ഇപ്പോൾ ഡാർപ്പാ(DARPA)-യിലുള്ള ബോബ് കാനും ചേർന്ന് പ്രസിദ്ധീകരിച്ചു.
ലൂയിസ് പൗസിൻ സംവിധാനം ചെയ്ത ഫ്രഞ്ച് സൈക്ലേഡ്സ്(CYCLADES)പ്രോജക്റ്റിൽ നിന്നുള്ള ആശയങ്ങൾ ഇതിന്റെ രൂപകൽപ്പനയിൽ ഉൾപ്പെടുത്തിയിട്ടുണ്ട്.
1970-കളുടെ അവസാനത്തിൽ, X.25 പ്രോട്ടോക്കോൾ അടിസ്ഥാനമാക്കി ദേശീയ അന്തർദേശീയ പബ്ലിക്ക് ഡാറ്റ നെറ്റ്‌വർക്കുകൾ ഉയർന്നുവന്നു, ഇതിന്റെ രൂപകൽപ്പനയിൽ റെമി ഡെസ്പ്രസിന്റെ പ്രവർത്തനവും ഉൾപ്പെടുന്നു.
യുണൈറ്റഡ് സ്റ്റേറ്റ്സിൽ, നാഷണൽ സയൻസ് ഫൗണ്ടേഷൻ (NSF) യുണൈറ്റഡ് സ്റ്റേറ്റ്സിലെ നിരവധി സർവകലാശാലകളിലെ ദേശീയ സൂപ്പർകമ്പ്യൂട്ടിംഗ് സെന്ററുകൾക്ക് ധനസഹായം നൽകി, കൂടാതെ 1986-ൽ എൻഎസ്എഫ്നെറ്റ്(NSFNET) പ്രോജക്റ്റുമായി പരസ്പരബന്ധം നൽകി, അങ്ങനെ യുണൈറ്റഡ് സ്റ്റേറ്റ്സിലെ ഗവേഷണത്തിനും അക്കാദമിക് ഓർഗനൈസേഷനുകൾക്കുമായി ഈ സൂപ്പർ കമ്പ്യൂട്ടർ സൈറ്റുകളിലേക്ക് നെറ്റ്‌വർക്ക് ആക്സസ് സൃഷ്ടിച്ചു.
എൻഎസ്എഫ്നെറ്റിലേക്കുള്ള അന്താരാഷ്ട്ര കണക്ഷനുകൾ, ഡൊമെയ്ൻ നെയിം സിസ്റ്റം പോലുള്ള ആർക്കിടെക്ചറിന്റെ ആവിർഭാവം, യുണൈറ്റഡ് സ്റ്റേറ്റ്സിലും ലോകമെമ്പാടുമുള്ള നിലവിലുള്ള നെറ്റ്‌വർക്കുകളിൽ ടിസിപി/ഐപി(TCP/IP) സ്വീകരിക്കുന്നത് മുതലയാവ ഇന്റർനെറ്റിന് തുടക്കം കുറിച്ചു.
1989-ൽ അമേരിക്കയിലും ഓസ്‌ട്രേലിയയിലും വാണിജ്യ ഇന്റർനെറ്റ് സേവന ദാതാക്കൾ (ISP-കൾ) ഉയർന്നുവന്നു.
1990-ൽ അർപ്പാനെറ്റ് ഡീകമ്മീഷൻ ചെയ്തു.
1989-ന്റെ അവസാനത്തോടെയും 1990-ന്റെ അവസാനത്തോടെയും നിരവധി അമേരിക്കൻ നഗരങ്ങളിൽ ഔദ്യോഗികമായി വാണിജ്യ സ്ഥാപനങ്ങൾ വഴി ഇന്റർനെറ്റിന്റെ പരിമിതമായ സ്വകാര്യ കണക്ഷനുകൾ ഉയർന്നുവന്നു.
1995-ൽ, എൻഎസ്എഫ്നെറ്റിന്റ ഒപ്റ്റിക്കൽ ബാക്ക്ബോൺ അടച്ചുപൂട്ടി, വാണിജ്യപരമായ ഉപയോഗത്തിനായി ഇന്റർനെറ്റിലെ നിയന്ത്രണങ്ങൾ എടുത്തുകളഞ്ഞു.
സ്പ്രിന്റ്, എംസിഐ(MCI), എടി ടി(AT T) എന്നിവ ഏറ്റെടുക മാത്രമല്ല, യുണൈറ്റഡ് സ്റ്റേറ്റ്സിലെ നൂതന ഒപ്റ്റിക്കൽ നെറ്റ്‌വർക്കുകളിലേക്കുള്ള ഇന്റർനെറ്റ് ട്രാഫിക്കിന്റെ മേൽനോട്ടവും വഹിച്ചു.
1989-90-ൽ ബ്രിട്ടീഷ് കമ്പ്യൂട്ടർ ശാസ്ത്രജ്ഞനായ ടിം ബെർണേഴ്‌സ്-ലീ സ്വിറ്റ്‌സർലൻഡിലെ സേണിൽ (CERN)-ൽ നടത്തിയ ഗവേഷണത്തിന്റെ ഫലമായി വേൾഡ് വൈഡ് വെബിൽ ഹൈപ്പർടെക്‌സ്‌റ്റ് ഡോക്യുമെന്റുകളെ നെറ്റ്‌വർക്കിലെ ഏത് നോഡിൽ നിന്നും പ്രവേശിക്കാവുന്ന ഒരു ഡാറ്റാ സംവിധാനത്തിലേക്ക് ബന്ധിപ്പിക്കുന്നു.
എം.കെ. അർജ്ജുനൻ ഇംഗ്ലീഷ് വിലാസം https://ml.wikipedia.org/wiki/M.
K._Arjunan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളചലച്ചിത്രരംഗത്തെ ഒരു സംഗീതസംവിധായകനായിരുന്നു മാളിയേയ്ക്കൽ കൊച്ചുകുഞ്ഞ് അർജ്ജുനൻ എന്ന എം.കെ. അർജ്ജുനൻ .
അർജ്ജുനൻ മാസ്റ്റർ എന്ന അപരനാമത്തിൽ അറിയപ്പെടുന്ന അദ്ദേഹം നൂറ്റിയമ്പതോളം മലയാളചലച്ചിത്രങ്ങൾക്കും നിരവധി നാടകങ്ങൾക്കും ആൽബങ്ങൾക്കും സംഗീതസംവിധാനം നിർവ്വഹിച്ചിട്ടുണ്ട്.
മാനത്തിൻ മുറ്റത്ത്, ഹൃദയമുരുകി നീ, പൗർണ്ണമിച്ചന്ദ്രിക തൊട്ടുവിളിച്ചു, യദുകുല രതിദേവനെവിടെ, നിൻ മണിയറയിലെ, പാലരുവിക്കരയിൽ, കസ്തൂരി മണക്കുന്നല്ലോ, ചന്ദ്രോദയം കണ്ട്, ചെട്ടികുളങ്ങര ഭരണിനാളിൽ, ആയിരം അജന്താശില്പങ്ങളിൽ, രവിവർമ്മച്ചിത്രത്തിൻ രതിഭാവമേ തുടങ്ങി നിരവധി ഹിറ്റ് ഗാനങ്ങൾ അദ്ദേഹത്തിന്റേതായുണ്ട്.
ഇവയിൽ ഭൂരിപക്ഷവും മലയാളികളുടെ മനസ്സിൽ നിറഞ്ഞുനിൽക്കുന്നവയാണ്.
തന്റെ 84 ആം വയസ്സിൽ ഏപ്രിൽ 6, 2020  തിങ്കളാഴ്ച രാവിലെ 3:30 നു കൊച്ചി പള്ളുരുത്തിയിലെ വീട്ടിൽ വെച്ച് അന്തരിച്ചു.
1936 മാർച്ച്  1- ന് ഫോർട്ടുകൊച്ചിയിലെ ചിരട്ടപ്പാലത്ത്‌ കൊച്ചുകുഞ്ഞിന്റെയും പാറുവിന്റെയും പതിനാലു മക്കളിൽ ഏറ്റവും ഇളയവനായി അർജ്ജുനൻ ജനിച്ചു.
പതിനാലുപേർ ജനിച്ചെങ്കിലും രണ്ട് പെൺകുട്ടികളും രണ്ട് ആൺകുട്ടികളുമടങ്ങുന്ന നാലുപേർ മാത്രമാണ് ബാക്കിയായത്.
അവരിൽ ആരും ഇന്ന് ജീവിച്ചിരിപ്പില്ല.
ആസ്പിൻവാൾ കമ്പനിയിലെ ജീവനക്കാരനായിരുന്ന അച്ഛൻ മരിക്കുമ്പോൾ കുറെ ജീവിതപ്രാരാംബ്ദങ്ങൾ മാത്രമായിരുന്നു കുടുംബത്തിന്റെ സമ്പാദ്യം.
അന്ന് അർജ്ജുനന് പ്രായം ആറുമാസം മാത്രം.
മക്കളെ പോറ്റാൻ പകലന്തിയോളം പണിയെടുക്കുന്ന അമ്മയ്ക്കു താങ്ങാകാൻ രണ്ടാം ക്ലാസ്സിൽ അർജ്ജുനൻ പഠനം നിർത്തി.
പലഹാരമുണ്ടാക്കി കൊണ്ടുനടന്നു വിറ്റ്‌ തന്റെയും സഹോദരങ്ങളുടെയും വിശപ്പടക്കാൻ പാടുപെട്ടു.
വീടുകളിൽ ജോലിക്കു നിന്നും, ചുമട്‌ എടുത്തും, കൂലിപ്പണി ചെയ്‌തുമാണ് ജീവിതം മുൻപോട്ടു നീക്കിയത്.
അന്ന്‌ ഫോർട്ട്‌ കൊച്ചിയിലുണ്ടായിരുന്ന രാമൻവൈദ്യൻ എന്നൊരു സാമൂഹികപ്രവർത്തകനാണ്‌ ഈ‍ ദുരിതങ്ങളിൽ നിന്നു എം.കെ. അർജ്ജുനനെ രക്ഷിച്ചത്‌.
പഴനിയിലെ ഒരു ആശ്രമത്തിന്റെ അനാഥാലയത്തിലേക്ക്‌ അർജ്ജുനനെയും ജ്യേഷ്ഠൻ പ്രഭാരകരനെയും രാമൻവൈദ്യനാണ്‌ കൊണ്ടുപോയത്‌.
രണ്ടുപേരെങ്കിലും പട്ടിണിയിൽ നിന്നു രക്ഷപ്പെടുമല്ലോ എന്നു കരുതി അമ്മ കണ്ണീരോടെ ആ മക്കളെ യാത്രയാക്കി.
നാരായണസ്വാമി എന്നൊരാളായിരുന്നു ആശ്രമത്തിന്റെ അധിപൻ.
ആശ്രമത്തിൽ എല്ലാ ദിവസവും ഭജനയുണ്ട്‌.
അർജ്ജുനനും പ്രഭാകരനും അതിൽ എന്നും പങ്കുചേരുമായിരുന്നു.
കുട്ടികളുടെ സംഗീതവാസന മനസ്സിലാക്കിയ നാരായണസ്വാമി അവർക്കുവേണ്ടി ഒരു സംഗീതാധ്യാപകനെ ഏർപ്പാടാക്കി.
അങ്ങനെ ഏഴു വർഷം.
ആശ്രമത്തിൽ അന്തേവാസികൾ കൂടുതലായതോടെ ഇരുവർക്കും ഫോർട്ടുകൊച്ചിയിലേക്കു മടങ്ങേണ്ടി വന്നു.
വീണ്ടും കുടുംബഭാരം.
സംഗീതകച്ചേരികൾ നടത്തിയും കൂലിവേല ചെയ്‌തും ഒരു വിധത്തിൽ മുന്നോട്ടു നീങ്ങി.
ഇടയ്ക്കു ഒരു സായിപ്പിന്റെ ബംഗ്ലാവിൽ കാവൽക്കാരനായും ജോലി ചെയ്‌തു.
സംഗീതപഠനം തുടരണമെന്നു മോഹമുണ്ടായിരുന്നെങ്കിലും സാമ്പത്തിക ബുദ്ധിമുട്ടുകൾ മൂലം അതിനു കഴിഞ്ഞില്ല.
എങ്കിലും പല ഗുരുക്കൻമാരുടെ കീഴിലായി തബലയും വായ്പ്പാട്ടും ഹാർണമോണിയവും അഭ്യസിച്ചു.
ഹാർമോണിയം വായന പിന്നീട്‌ തൊഴിലാക്കി മാറ്റി.
കൊച്ചുനാടക ട്രൂപ്പുകൾക്കു വേണ്ടിയായിരുന്നു തുടക്കം.
കോഴിക്കോട്‌ നിന്നുള്ള 'കലാകൗമുദി ട്രൂപ്പുകാർ ഒരു നാടകത്തിനു ഈണം പകരാൻ ക്ഷണിച്ചതോടെയാണ്‌ പുതിയൊരു ജീവിതത്തിനു തുടക്കമാകുന്നത്‌.
"തമ്മിലടിച്ച തമ്പുരാക്കൾ....
എന്ന ഗാനത്തിനാണ്‌ ആദ്യമായി ഈ‍ണം പകർന്നത്‌.
ഈ‍ ഗാനം വിജയിച്ചതോടെ കൂടുതൽ അവസരങ്ങളായി.
നിരവധി നാടകങ്ങൾക്ക്‌ ഈണം പകർന്നു.
ഇതിനിടയ്ക്കു എം.കെ. അർജ്ജുനൻ തന്റെ ജീവിതപങ്കാളിയെയും കണ്ടെത്തി.
1964 -ൽ ആയിരുന്നു വിവാഹം.
ഭാര്യയുടെ പേര്‌ ഭാരതി.
അഞ്ചുമക്കൾ, അശോകൻ ,അനിൽ, രേഖ 
നിമ്മി, ശ്രീകല ചലച്ചിത്രരംഗം
നാടകരംഗത്തു പ്രവർത്തിക്കവേ, ദേവരാജൻ മാസ്റ്ററുമായി പരിചയപ്പെട്ടതാണ്‌ സിനിമയിൽ അർജ്ജുനൻമാസ്റ്റർക്ക്‌ അവസരമൊരുക്കിയത്‌.
കാളിദാസ കലാ കേന്ദ്രത്തിനു ദേവരാജൻ മാഷിന്റെ സഹായിയായി നാടകഗാനങ്ങൾക്ക്‌ അദ്ദേഹം ഹാർമോണിയം വായിച്ചു.
1968 -ൽ 'കറുത്ത പൗർണമി എന്ന ചിത്രത്തിലെ അഞ്ചു ഗാനങ്ങളിലൂടെ മലയാള സിനിമാ സംഗീതലോകത്ത്‌ തന്റെ പേര്‌ എഴുതിച്ചേർക്കാൻ അർജ്ജുനൻമാസ്റ്റർക്കു കഴിഞ്ഞു.
തന്റെ ജീവിതം പകർത്തിയെഴുതിയ പോലെ പി. ഭാസ്കരൻ പാട്ടെഴുതി കൊടുത്തപ്പോൾ ഹൃദയമുരുകി എം.കെ. അർജ്ജുനൻ ഈണം പകർന്നു.
"ഹൃദയമുരുകി നീ കരയില്ലെങ്കിൽ കദനം നിറയുമൊരു കഥ പറയാം...
ആയിടയ്ക്കാണ്‌ അർജ്ജുനൻ ശ്രീകുമാരൻ തമ്പിയുമായി പരിചയപ്പെടുന്നത്‌.
ശ്രീകുമാരൻ തമ്പി ചിത്രമേള , വെളുത്തകത്രീന തുടങ്ങിയ ചിത്രങ്ങൾക്കു ശേഷം ദേവരാജൻ മാഷുമായി സ്വൽപം അകന്നു നിൽക്കുന്ന സമയവുമായിരുന്നു.
ഒരിക്കൽ എന്തോ പറഞ്ഞു ദേഷ്യത്തിന്‌ ശ്രീകുമാരൻ തമ്പി ദേവരാജൻ മാഷിനോട്‌ 'മാഷിനു സ്വന്തം സംഗീതത്തിൽ വിശ്വാസമുള്ളതുപോലെ എനിക്ക്‌ എന്റെ കഴിവിലും വിശ്വാസമുണ്ട്, എനിക്കൊരു പാട്ടു നന്നാക്കാൻ മാഷിന്റെ ഹാർമോണിസ്റ്റു തന്നെ ധാരാളമാണ്‌' എന്നു പറയുകയുണ്ടായി.
ഈ വാചകം അറം പറ്റിയതുപോലെയായി.
പിൽക്കാലത്ത്‌ എം കെ അർജ്ജുനനുമായി ചേർന്ന്‌ നിരവധി അവിസ്മരണീയ ഗാനങ്ങൾ ശ്രീകുമാരൻ തമ്പി രചിച്ചു.
എം കെ അർജ്ജുനൻ ഈണമിട്ട ഗാനങ്ങളിൽ ഭൂരിപക്ഷവും രചിച്ചത്‌ ശ്രീകുമാരൻ തമ്പിയായിരുന്നു.
വയലാർ , പി. ഭാസ്കരൻ , ഒ. എൻ. വി. കുറുപ്പ് എന്നിവർക്കൊപ്പവും അദ്ദേഹം പ്രവർത്തിച്ചിട്ടുണ്ട്.
എല്ലാ ഗായകർക്കും അവസരം കൊടുത്തിട്ടുണ്ടെങ്കിലും കെ.ജെ. യേശുദാസ് , പി. ജയചന്ദ്രൻ , വാണി ജയറാം എന്നിവരാണ് അദ്ദേഹത്തിന്റെ ഗാനങ്ങൾ അധികവും ആലപിച്ചത്.
"വെള്ളാരംകുന്നിലെ വെള്ളിമീനുകൾ " എന്ന ചിത്രത്തിനായി രാജീവ് ആലുങ്കൽ രചിച്ച ഗാനങ്ങൾക്കാണ് എം.കെ.അർജുനൻ അവസാനമായി ഈണം നൽകിയത്.
ശ്രീക്ക് മ്യൂസിക്കിനുവേണ്ടി (ശ്രീകാന്ത് എം. ഗിരിനാഥ്) എഴുതിയ മൂന്ന് പ്രണയഗാനങ്ങൾക്ക് 2019 ഡിസംബറിൽ എം.കെ.അർജ്ജുനൻ ഈണം നൽകിയിരുന്നു.
അമ്മ മ്യൂസിക് ഗ്രൂപ്പ് 2001 ൽ പുറത്തിറക്കിയ ശാരിക ഓഡിയോയിൽ ജോസഫ് ആന്റണിയുടെ ആറു കവിതകൾക്ക് Mk അർജ്ജുനൻ സംഗീതം നൽകി പട്ടണക്കാട് പുരുഷോത്തമനും സൗമ്യയും ആലപിച്ചു.
ശാരിക, പ്രാണന്റെ തുടി മകനേ നിനക്കായ് ചോരമഞ്ഞ് രാമവർമ്മ .
തുടങ്ങിയ കവിതകൾ സംഗീതം പകർന്ന ചില ചലച്ചിത്രഗാനങ്ങൾ ഭാമിനീ ഭാമിനീ...
(ആദ്യത്തെ കഥ) തളിർവലയോ താമരവലയോ (ചീനവല) മല്ലീസായകാ...
നീയെൻന്മനസ്സൊരു...
(സൂര്യവംശം) ദ്വാരകേ...
ദ്വാരകേ...
(ഹലോ ഡാർലിങ്ങ്) ആലുവാപ്പുഴയ്ക്കക്കരെ ഒരു പൊന്നമ്പലം...
(ആദ്യത്തെ കഥ) കാറ്റിൻ ചിലമ്പൊലിയോ...
(ഹലോ ഡാർലിങ്ങ്) പൂന്തുറയിലരയന്റെ പൊന്നരയത്തി...
(ചീനവല) ഹൃദയമുരുകി നീ കരയില്ലെങ്കിൽ അനുവാദമില്ലാതെ അകത്തുവന്നു കുയിലിന്റെ മണിനാദം കേട്ടൂ കായൽക്കരയിൽ തനിച്ചുവന്നതു കാണാൻ രവിവർമ്മ ചിത്രത്തിൻ രതിഭാവമേ യദുകുല രതിദേവനെവിടെ കസ്തൂരി മണക്കുന്നല്ലോ കാറ്റേ നിൻ മണിയറയിലെ മല്ലികപ്പൂവിൻ മധുരഗന്ധം ആയിരം കാതമകലെയാണെങ്കിലും എല്ലാ ദുഖവും എനിക്കു തരൂ ഒരു പ്രേമലേഖനം എഴുതിമായ്ക്കും നീലക്കുട നിവർത്തി വാനം പാടാത്ത വീണയും പാടും രാവിനിന്നൊരു പെണ്ണിന്റെ നാണം സുഖമൊരു ബിന്ദു ഹൃദയമുരുകിനീ കരയില്ലെങ്കിൽ ഓടി പോകും വസന്ത കാലമേ* വാൽ കണ്ണ് എഴുതി വനപുഷ്പം ചൂടി വൈശാഖ രാത്രി ചന്ദ്രക്കല മാനത്ത് ചന്ദന നദി * തളിർ വലയോ താമരവലയോ താരി പൊൻ * പൗർണമി ചന്ദ്രിക തൊട്ടു വിളിച്ചു * തരിവളകൾ ചേർന്നു * പുരസ്കാരം കേരള സംഗീതനാടക അക്കാദമി ഫെലോഷിപ്പ് 2008.
മികച്ച സംഗീത സംവിധായകനുള്ള കേരളസംസ്ഥാന ചലച്ചിത്ര പുരസ്കാരം ( 2017 ) - ഭയാനകം (സംവിധാനം: ജയരാജ് ) മരണം
അവസാനകാലത്ത് വാർദ്ധക്യസഹജമായ നിരവധി രോഗങ്ങൾ കാരണം ബുദ്ധിമുട്ടിയ അർജ്ജുനൻ മാസ്റ്റർ, 2020 ഏപ്രിൽ 6-ന് പുലർച്ചെ മൂന്നരയ്ക്ക് കൊച്ചിയിലെ സ്വവസതിയിൽ വച്ച് അന്തരിച്ചു.
മരിക്കുമ്പോൾ അദ്ദേഹത്തിന് 84 വയസ്സായിരുന്നു.
മൃതദേഹം പൂർണ ഔദ്യോഗിക ബഹുമതികളോടെ പള്ളുരുത്തി ശ്മശാനത്തിൽ സംസ്കരിച്ചു.
കോവിഡ്-19 മഹാമാരി കാരണം ലോക്ഡൗൺ നിലനിൽക്കുന്ന സമയമായതിനാൽ വളരെ ചെറിയൊരു ആൾക്കൂട്ടമേ അദ്ദേഹത്തിന്റെ ശവസംസ്കാരച്ചടങ്ങുകളിൽ പങ്കെടുക്കുകയുണ്ടായുള്ളൂ.
അദ്ദേഹത്തിന്റെ ഭാര്യ ഭാരതി, 2021 ജൂലൈ ഒന്നിന് കോവിഡ്-19 ബാധിച്ച് അന്തരിച്ചു.
അവലംബം പുറത്തേക്കുള്ള കണ്ണികൾ അർജ്ജുനന്റെ ഗാനങ്ങൾ എം.കെ. അർജ്ജുനനുമായുള്ള അഭിമുഖം-മലയാളം വാരിക-ആഗസ്റ്റ് 20,2010 - 'പ്രണയം തുളുമ്പുന്ന സംഗീതവസന്തം' എം. കെ.അർജ്ജുനനുമായുള്ള അഭിമുഖം കലാകൌമുദി ഓണപ്പതിപ്പ് 2016 - കറുത്ത പൌർണ മിയിലുദിച്ച സംഗീതതാരകം - ഡോ.അജയപുരം ജ്യോതിഷ് കുമാർ കനൽവഴിയിലെ സംഗീതം - ലേഖനം- ഡോ.അജയപുരം ജ്യോതിഷ് കുമാർ വിദ്യാരംഗം മാസിക(ഡിപിഐ) ഏപ്രിൽ-മെയ് 2020
എം.കെ.അർജ്ജുനന്റെ ജീവചരിത്രം മാത്ര ഭൂമി പ്രസിദ്ധീകരിച്ചു.
പാടാത്ത വീണയും പാടും എന്നാണു് ജീവചരിത്രത്തിന്റെ പേര്.
ഗ്രന്ഥകർത്താവ് വിനോദ് കൃഷണൻ 2018ൽ പ്രസിദ്ധീകരിച്ചു.
പി.എൻ. ഗോപീകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/P.
N._Gopikrishnan
മലയാളത്തിലെ ഉത്തരാധുനിക കവികളിലൊരാണ് പി.എൻ. ഗോപീകൃഷ്ണൻ .
കൊടുങ്ങല്ലൂരിനടുത്ത് ശ്രീനാരായണപുരത്ത് പി.കെ. നാരായണന്റെയും വി.എസ്. സരസ്വതിയുടെയും മകനായി 1968-ൽ ജനിച്ചു.
ജി.എൽ.പി. സ്കൂൾ പാപ്പിനിവട്ടം, ഹൈസ്കൂൾ പനങ്ങാട്, ക്രൈസ്റ്റ് കോളേജ് ഇരിങ്ങാലക്കുട, ഗവണ്മെന്റ് എഞ്ചിനിയറിംഗ് കോളേജ് തൃശൂർ, എസ്.എൻ. കോളേജ് നാട്ടിക എന്നിവിടങ്ങളിൽ വിദ്യാഭ്യാസം നടത്തി.
കേരള സ്റ്റേറ്റ് ഫിനാൻഷ്യൽ എന്റർപ്രൈസസിൽ ജോലി ചെയ്യുന്നു.
കവിത സമാഹാരങ്ങൾ മടിയരുടെ മാനിഫെസ്റ്റോ ഇടിക്കാലൂരി പനമ്പട്ടടി എന്റെ ജീവിതത്തിലെ ഏറ്റവും ആദ്യത്തെ സ്ത്രീ ഏറ്റവും അവസാനത്തെ സ്ത്രീയോട് പറയുന്നത് ബിരിയാണിയും മറ്റ് കവിതകളും പ്രളയവാരിധി നടുവിൽ നാം കവിത മാംസഭോജിയാണ് ഒരു വ്യവസ്ഥയും ആത്മഹത്യ ചെയ്യുന്നില്ല ലേഖന സമാഹാരങ്ങൾ ദൈവത്തെ മാറ്റിയെഴുതുമ്പോൾ ഗുരുവും ആശാനും പിൻഗാമികളും പഠനങ്ങൾ അക്കയും സിസ്റ്ററും - ലാറ്റിനമേരിക്കൻ, ഇന്ത്യൻ കവിതയിലെ പെൺ സമാന്തരങ്ങൾ നാഥുറാം ഗോഡ്സേയും ഹിന്ദുത്വത്തിന്റെ സത്യാനന്തര പരീക്ഷകളും ഹിന്ദുത്വ രാഷ്ട്രീയത്തിന്റെ കഥ വിവർത്തനങ്ങൾ സംസ്കാരവും ദേശീയതയും - ഡോ.കെ.എൻ.പണിക്കർ (പി. എസ്. മനോജ്കുമാറുമൊത്ത് ) സാക്രിഫൈസ് - ആന്ദ്രേ താർക്കോവ്സ്ക്കി (പി. എസ്. മനോജ് കുമാർ, വി. ആർ. സന്തോഷ് എന്നിവരൊത്ത്) അതേ കടൽ - അമോസ് ഓസ് മുന്നൂറു രാമായണങ്ങൾ - അഞ്ച് ഉദാഹരണങ്ങളും തർജ്ജമയെക്കുറിച്ചുള്ള മൂന്ന് വിചാരങ്ങളും - ഏ.
കെ. രാമാനുജൻ പുരസ്കാരങ്ങൾ ഇടിക്കാലൂരി പനമ്പട്ടടി എന്ന കവിതയ്ക്ക് 2014-ലെ കേരള സാഹിത്യ അക്കാദമി പുരസ്കാരം , അയനം എ അയ്യപ്പൻ പുരസ്കാരം, കെ ദാമോദരൻ പുരസ്കാരം എന്നിവ ലഭിച്ചു.
എന്റെ ജീവിതത്തിലെ ഏറ്റവും ആദ്യത്തെ സ്ത്രീ ഏറ്റവും അവസാനത്തെ സ്ത്രീയോട് പറയുന്നത് എന്ന കവിതാ സമാഹാരത്തിന് മുല്ലനേഴി പുരസ്കാരം ലഭിച്ചു.
കവിത മാംസഭോജിയാണ് എന്ന കവിതാ സമാഹാരത്തിന് 2023ലെ ഓടക്കുഴൽ അവാർഡ് , കെ.ബാലകൃഷ്ണൻ നമ്പ്യാർ പുരസ്കാരം, അബുദാബി ശക്തി അവാർഡ്, കൊല്ലം  ലൈബ്രറി കൗൺസിലിന്റെ കടമ്മനിട്ട പുരസ്കാരം എന്നിവ ലഭിച്ചു.
ഹിന്ദുത്വ രാഷ്ട്രീയത്തിന്റെ കഥയ്ക്ക് മികച്ച വൈജ്ഞാനിക ഗ്രന്ഥത്തിനുള്ള 2024ലെ കേരള ഭാഷാ ഇൻസ്റ്റിറ്റ്യൂട്ട് എൻ. വി. കൃഷ്ണവാര്യർ പുരസ്കാരം, പി. അനന്തൻ സ്മാരക പുരസ്കാരം, വൈക്കം ചന്ദ്രശേഖരൻ നായർ പുരസ്കാരം, എം. എൻ. വിജയൻ പുരസ്കാരം, ധർമ്മടം സഹകരണബാങ്ക് എം. പി. കുമാരൻ സ്മാരക പുരസ്കാരം എന്നിവ ലഭിച്ചു.
പായൽ എന്ന കവിതയ്ക്ക് കണ്ണൂർ സർവ്വകലാശാലയുടെ ഡോ. പി. കെ. രാജൻ പുരസ്കാരവും കുമാരനാശാൻ എന്ന കവിതയ്ക്ക് മഹാകവി കുട്ടമത്ത് പുരസ്കാരവും ലഭിച്ചു.
കൂടാതെ കുഞ്ഞുണ്ണി സ്മൃതി പുരസ്കാരം, 2023 ലെ എസ് എസ് എഫ് സാഹിത്യോത്സവ് അവാർഡ് ലഭിച്ചു.
അവലംബം ↑ {{ cite web }} : Check date values in: | accessdate= ( help ) ↑ ↑ {{ cite web }} : Check date values in: | access-date= ( help ) ↑ ↑
കാർഡിയോളജി ഇംഗ്ലീഷ് വിലാസം https://ml.wikipedia.org/wiki/Cardiology
ഹൃദയത്തിന്റെയും രക്തചംക്രമണവ്യൂഹത്തിന്റെ ചില ഭാഗങ്ങളുടെയും തകരാറുകൾ കൈകാര്യം ചെയ്യുന്ന ഒരു വൈദ്യശാസ്ത്ര ശാഖയാണ് കാർഡിയോളജി ( ഗ്രീക്കിൽ നിന്ന്, καρδίᾱ കാർഡിയ അർഥം "ഹൃദയം", -λογία -ലോജിയ അർഥം "പഠനം").
ഹൃദ്രോഗങ്ങൾ , കൊറോണറി ആർട്ടറി രോഗം, ഹൃദയസ്തംഭനം , വാൽവ്യൂലർ ഹൃദ്രോഗം എന്നിവ പോലെയുള്ള രോഗങ്ങളും ഇലക്ട്രോഫിസിയോളജിയും കാർഡിയോളജിയുടെ പരിധിയിൽ വരുന്നവയാണ്.
കാർഡിയോളജിയിൽ വിദഗ്ധരായ ഡോക്ടർമാരെ കാർഡിയോളജിസ്റ്റുകൾ എന്ന് വിളിക്കുന്നു.
കാർഡിയോളജിയിൽ വിദഗ്ധരായ ശിശുരോഗവിദഗ്ദ്ധരാണ് പീഡിയാട്രിക് കാർഡിയോളജിസ്റ്റുകൾ.
രക്തചംക്രമണവ്യൂഹം രക്തവുമായി അഭേദ്യമായി ബന്ധപ്പെട്ടിരിക്കുന്നുവെങ്കിലും, കാർഡിയോളജിയിൽ ഹെമറ്റോളജിയും അതിന്റെ രോഗങ്ങളും വരുന്നില്ല.
സ്പെഷ്യലൈസേഷനുകൾ
എല്ലാ കാർഡിയോളജിസ്റ്റുകളും ഹൃദയത്തിന്റെ തകരാറുകൾ പഠിക്കുന്നു, എന്നാൽ മുതിർന്നവരുടെയും കുട്ടികളുടെയും ഹൃദയ സംബന്ധമായ അസുഖങ്ങളെക്കുറിച്ചുള്ള പഠനം വ്യത്യസ്ത പരിശീലന മാർഗങ്ങളിലൂടെയാണ്.
അതിനാൽ, ഒരു അഡൾട്ട് കാർഡിയോളജിസ്റ്റ് (പലപ്പോഴും "കാർഡിയോളജിസ്റ്റ്" എന്ന് വിളിക്കപ്പെടുന്നു) കുട്ടികളുടെ ഹൃദയ രോഗങ്ങളിൽ അപര്യാപ്തമായ പരിശീലനം ലഭിച്ചവരാണ്, അതേപോലെ മുതിർന്നവരുടെ ഹൃദ്രോഗത്തെ പരിപാലിക്കാൻ പീഡിയാട്രിക് കാർഡിയോളജിസ്റ്റുകൾക്ക് പരിശീലനം ലഭിക്കുന്നില്ല.
ശസ്ത്രക്രിയാ വശങ്ങൾ കാർഡിയോളജിയിൽ ഉൾപ്പെടുത്തിയിട്ടില്ല, അവ കാർഡിയോത്തോറാസിക് ശസ്ത്രക്രിയയുടെ ഡൊമെയ്‌നിലാണ്.
ഉദാഹരണത്തിന്, കൊറോണറി ആർട്ടറി ബൈപാസ് സർജറി (സി‌എബിജി), കാർഡിയോപൾ‌മോണറി ബൈപാസ് , വാൽവ് മാറ്റിസ്ഥാപിക്കൽ എന്നിവ ചെയ്യുന്നത് ശസ്ത്രക്രിയാ വിദഗ്ധരാണ്, കാർഡിയോളജിസ്റ്റുകളല്ല.
എന്നിരുന്നാലും, സ്റ്റെന്റുകളും പേസ് മേക്കറുകളും ഉൾപ്പെടുത്തുന്നത് കാർഡിയോളജിസ്റ്റുകളാണ്.
മുതിർന്നവർക്കുള്ള കാർഡിയോളജി
ഇന്റേണൽ മെഡിസിന്റെ ഒരു സ്പെഷ്യാലിറ്റിയാണ് കാർഡിയോളജി.
അമേരിക്കൻ ഐക്യനാടുകളിൽ കാർഡിയോളജിസ്റ്റ് ആകാൻ, ഇന്റേണൽ മെഡിസിനിൽ മൂന്നുവർഷത്തെ റെസിഡൻസി, തുടർന്ന് കാർഡിയോളജിയിൽ മൂന്ന് വർഷത്തെ ഫെലോഷിപ്പ്എന്നിവ വേണം.
ഇന്ത്യയിൽ, എം‌ബി‌ബി‌എസിന് ശേഷം കാർഡിയോളജിയിൽ മൂന്ന് വർഷം റെസിഡൻസി (കാർഡിയോളജിയിൽ ഡിഎം / ഡിപ്ലോമേറ്റ് ഓഫ് നാഷണൽ ബോർഡ് (ഡിഎൻബി)) വേണം.
കാർഡിയാക് ഇലക്ട്രോഫിസിയോളജി
ഹൃദയത്തിന്റെ വൈദ്യുത പ്രവർത്തനങ്ങൾ വ്യക്തമാക്കുന്നതിനും രോഗനിർണയം നടത്തുന്നതിനും ചികിത്സിക്കുന്നതിനുമുള്ള ശാസ്ത്രമാണ് കാർഡിയാക് ഇലക്ട്രോഫിസിയോളജി.
സങ്കീർണ്ണമായ അതാളതകളെ വിലയിരുത്തുന്നതിനും ലക്ഷണങ്ങൾ വ്യക്തമാക്കുന്നതിനും അസാധാരണമായ ഇലക്ട്രോകാർഡിയോഗ്രാമുകൾ വിലയിരുത്തുന്നതിനും ഭാവിയിൽ അതാളത ഉണ്ടാകാനുള്ള സാധ്യത വിലയിരുത്തുന്നതിനും ചികിത്സ നിർണ്ണയിക്കുന്നതിനും ഇലക്ട്രോഫിസിയോളജി പഠനങ്ങൾ നടത്തുന്നു.
ഡയഗ്നോസ്റ്റിക്, പ്രോഗ്നോസ്റ്റിക് നടപടിക്രമങ്ങൾക്ക് പുറമേ ചികിത്സാ രീതികളും (സാധാരണയായി റേഡിയോ ഫ്രീക്വൻസി അബ്ളേഷൻ ക്രയോഅബ്ലേഷൻ ) ഇലക്ട്രോഫിസിയോളജി നടപടിക്രമങ്ങളിൽ ഉൾപ്പെടുന്നു.
ആൻറി റിഥമിക് ഡ്രഗ് തെറാപ്പി, പേസ്‌മേക്കർ ഇംപ്ലാന്റേഷൻ, ഓട്ടോമാറ്റിക് ഇംപ്ലാന്റബിൾ കാർഡിയോവർട്ടർ-ഡിഫിബ്രില്ലേറ്ററുകൾ (എഐസിഡി) എന്നിവ ഈ മേഖലയിൽ ഉപയോഗിക്കുന്ന മറ്റ് ചികിത്സാ രീതികളാണ്.
കാർഡിയോജറിയാട്രിക്സ്
കാർഡിയോജറിയാട്രിക്സ് അല്ലെങ്കിൽ ജറിയാട്രിക് കാർഡിയോളജി, പ്രായമായ ആളുകളുടെ ഹൃദയ പ്രശ്നങ്ങൾ കൈകാര്യം ചെയ്യുന്ന വൈദ്യശാസ്ത്ര ശാഖയാണ്.
കൊറോണറി ഹാർട്ട് ഡിസീസ്, മയോകാർഡിയൽ ഇൻഫ്രാക്ഷൻ , ഹാർട്ട് ഫയ്ലിയർ, കാർഡിയോമയോപ്പതി, ആർത്രിയ ഫൈബ്രിലേഷൻ പോലുള്ള ഹൃദയ സംബന്ധമായ അസുഖങ്ങൾ പ്രായമായവരിൽ മരണത്തിന് ഒരു പ്രധാന കാരണമാണ്.
രക്തക്കുഴലുകളിലെ ആർതെറോസ്ലീറോസിസ് പെരിഫറൽ ആർട്ടീരിയൽ ഡിസീസ് എന്നിവ പ്രായമായവരിൽ രോഗാവസ്ഥയ്ക്കും മരണത്തിനും കാരണമാകുന്നു.
എക്കോകാർഡിയോഗ്രാഫി
ഹൃദയത്തിന്റെ ഇമേജുകൾ സൃഷ്ടിക്കുന്നതിന് എക്കോകാർഡിയോഗ്രാഫി സ്റ്റാൻഡേർഡ് ദ്വിമാന, ത്രിമാന, ഡോപ്ലർ അൾട്രാസൗണ്ട് ഉപയോഗിക്കുന്നു.
സംശയാസ്പദമായ അല്ലെങ്കിൽ അറിയപ്പെടുന്ന ഏതെങ്കിലും ഹൃദ്രോഗമുള്ള രോഗികളുടെ രോഗനിർണയം, മാനേജ്മെന്റ്, ഫോളോ-അപ്പ് എന്നിവയിൽ എക്കോകാർഡിയോഗ്രാഫി പതിവായി ഉപയോഗിക്കുന്നു.
കാർഡിയോളജിയിൽ ഏറ്റവും കൂടുതൽ ഉപയോഗിക്കുന്ന ഡയഗ്നോസ്റ്റിക് പരിശോധനകളിൽ ഒന്നാണിത്.
ഹൃദയത്തിന്റെ വലുപ്പവും ആകൃതിയും (ആന്തരിക ചേമ്പർ വലുപ്പം), പമ്പിംഗ് ശേഷി, ഏതെങ്കിലും ടിഷ്യു തകരാറിന്റെ സ്ഥാനവും വ്യാപ്തിയും ഉൾപ്പെടെ നിരവധി വിവരങ്ങൾ ഇതിന് നൽകാൻ കഴിയും.
കാർഡിയാക് ഔട്ട്പുട്ട്, എജക്ഷൻ ഫ്രാക്ഷൻ, ഡയസ്റ്റോളിക് ഫംഗ്ഷൻ എന്നിങ്ങനെയുള്ള ഹൃദയമിടിപ്പിന്റെ മറ്റ് കണക്കുകളും എക്കോകാർഡിയോഗ്രാമിന് നൽകാൻ കഴിയും.
ഹൈപ്പർട്രോഫിക്ക് കാർഡിയോമയോപ്പതി, ഡിലേറ്റഡ് കാർഡിയോമയോപ്പതി പോലുള്ള കാർഡിയോമിയോപ്പതികളെ കണ്ടെത്താൻ എക്കോകാർഡിയോഗ്രാഫി സഹായിക്കും.
സ്ട്രെസ് എക്കോകാർഡിയോഗ്രാഫി ഉപയോഗിക്കുന്നത് നെഞ്ചുവേദനയോ അനുബന്ധ ലക്ഷണങ്ങളോ ഹൃദ്രോഗവുമായി ബന്ധപ്പെട്ടതാണോ എന്ന് നിർണ്ണയിക്കാൻ സഹായിക്കും.
എക്കോകാർഡിയോഗ്രാഫിയുടെ ഏറ്റവും വലിയ നേട്ടം അത് നോൺ ഇൻ വേസീവ് (ചർമ്മത്തെ തകർക്കുകയോ ശരീര അറകളിൽ പ്രവേശിക്കുകയോ ചെയ്യുന്നില്ല) ആണ് എന്നതും അറിയപ്പെടുന്ന അപകടസാധ്യതകളോ പാർശ്വഫലങ്ങളോ ഇല്ല എന്നതുമാണ്.
ഇന്റർവെൻഷണൽ കാർഡിയോളജി
സ്ട്രച്ചറൽ ഹൃദ്രോഗങ്ങളുടെ കത്തീറ്റർ അധിഷ്ഠിത ചികിത്സയുമായി ബന്ധപ്പെട്ട കാർഡിയോളജിയുടെ ഒരു ശാഖയാണ് ഇന്റർവെൻഷണൽ കാർഡിയോളജി.
കത്തീറ്ററൈസേഷൻ വഴി ധാരാളം നടപടിക്രമങ്ങൾ ഹൃദയത്തിൽ ചെയ്യാൻ കഴിയും ഫെമറൽ ആർട്ടറിയിലേക്ക് (പ്രായോഗികമായി, ഏതെങ്കിലും വലിയ പെരിഫറൽ ധമനി അല്ലെങ്കിൽ സിര) ഒരു ഷീത്ത് ഉൾപ്പെടുത്തുന്നതും എക്സ്-റേ വിഷ്വലൈസേഷന് കീഴിൽ ഹൃദയത്തെ കാൻ‌യുലേറ്റ് ചെയ്യുന്നതും ഇതിൽ സാധാരണമാണ്.
ഇന്റർവെൻഷണൽ കാർഡിയോളജി അല്ലെങ്കിൽ റേഡിയോളജി സമീപനം ഉപയോഗിക്കുന്നതിന്റെ പ്രധാന ഗുണങ്ങൾ പാടുകളും വേദനയും ഒഴിവാക്കുക, നീണ്ട ശസ്ത്രക്രിയാനന്തര വീണ്ടെടുക്കൽ എന്നിവയാണ്.
കൂടാതെ, പ്രൈമറി ആൻജിയോപ്ലാസ്റ്റിയിലെ ഇന്റർവെൻഷണൽ കാർഡിയോളജി നടപടിക്രമം ഇപ്പോൾ അക്യൂട്ട് മയോകാർഡിയൽ ഇൻഫ്രാക്ഷന്റെ പരിചരണത്തിലെ ഗോൾഡ് സ്റ്റാൻ്റേഡ് ആണ്.
വാസ്കുലർ സിസ്റ്റത്തിിൻ്റെ ഭാഗങ്ങൾ  അതെറോസ്ലീറോസിസ് മൂലം തടസ്സപ്പെടുമ്പോൾ ഈ പ്രക്രിയ മുൻ‌കൂട്ടി ചെയ്യാവുന്നതാണ്.
പ്രിവന്റീവ് കാർഡിയോളജി, കാർഡിയാക് റിഹാബിലിറ്റേഷൻ
അടുത്ത കാലത്തായി, ചെറുപ്രായത്തിൽ തന്നെയുണ്ടാകുന്ന ഹൃദയ രോഗങ്ങളുടെ എണ്ണം വർദ്ധിച്ചതിനാൽ ഫോക്കസ് ക്രമേണ പ്രിവന്റീവ് കാർഡിയോളജിയിലേക്ക് മാറുകയാണ്.
ലോകാരോഗ്യ സംഘടനയുടെ കണക്കനുസരിച്ച്, അകാലമരണങ്ങളിൽ 37% ഹൃദയ രോഗങ്ങൾ മൂലമാണ്, ഇതിൽ 82% താഴ്ന്നതും ഇടത്തരവുമായ വരുമാനമുള്ള രാജ്യങ്ങളിലാണ്.
പ്രിവന്റീവ് കാർഡിയോളജിയും കാർഡിയാക് റിഹാബിലിറ്റേഷനും ഉൾപ്പെടുന്ന കാർഡിയോളജിയുടെ ഉപ വിഭാഗമാണ് ക്ലിനിക്കൽ കാർഡിയോളജി.
കാർഡിയാക് റീഹാബിലിറ്റേഷൻ കാർഡിയോളജിയുടെ പുതിയ ശാഖയാണ്.
പ്രിവന്റീവ് കാർഡിയോളജിയുടെ ഒരു ഉപവിഭാഗം സ്പോർട്സ് കാർഡിയോളജി ആണ് .
പീഡിയാട്രിക് കാർഡിയോളജി
ശിശുക്കളുടെ ഹൃദയ പ്രശ്നങ്ങൾ കൈകാര്യം ചെയ്യുന്ന കാർഡിയോളജി ശാഖയാണ് പീഡിയാട്രിക്ക് കാർഡിയോളജി.
പീഡിയാട്രിക് കാർഡിയോളജിയുടെ സ്ഥാപക ഹെലൻ ബി. തൌസിഗ് ആണ്.
ടെട്രോളജി ഓഫ് ഫാലോട്ട്, പൾമണറി അട്രീസിയ,  ഡബിൾ  ഔട്ട്‌ലെറ്റ്  റൈറ്റ് വെൻട്രിക്കിൾ,  ട്രാൻസ് പൊസിഷൻ ഓഫ് ഗ്രേറ്റ് ആർട്ടറീസ്,  പെർസിസ്റ്റൻ്റ് ട്രങ്കസ് ആർട്ടീരിയോസസ്, എബ്സ്റ്റീൻസ് അനോമലി എന്നിവ ഹൃദയവൈകല്യത്തെത്തുടർന്ന് നവജാതശിശുവിന്റെ രക്തത്തിന് കാര്യക്ഷമമായി ഓക്സിജൻ ലഭിക്കാത്ത അവസ്ഥ ഉണ്ടാകുന്ന വിവിധ കൺജനിറ്റൽ  സയനോട്ടിക് ഹൃദ്രോഗങ്ങളാണ്.
ടെട്രോളജി ഓഫ് ഫാലോട്ട് ടെട്രോളജി ഓഫ് ഫാലോട്ട്
ആയിരം ജനനങ്ങളിൽ 1–3 കേസുകൾ എന്ന രീതിയിൽ, ഏറ്റവും സാധാരണമായ ജന്മനായുള്ള ഹൃദ്രോഗമാണ് ടെട്രോളജി ഓഫ് ഫാലോട്ട് .
ഈ വൈകല്യത്തിന്റെ കാരണം വെൻട്രിക്കുലാർ സെപ്റ്റൽ വൈകല്യവും (വിഎസ്ഡി) ഒരു ഓവർറൈഡിംഗ് അയോർട്ടയുമാണ് .
ഈ രണ്ട് വൈകല്യങ്ങളും ചേരുമ്പോൾ ഡയോക്സിജനേറ്റഡ് രക്തം ശ്വാസകോശത്തെ മറികടന്ന് രക്തചംക്രമണവ്യൂഹത്തിലേക്ക് തിരികെ പോകുന്നു.
രക്തചംക്രമണം ശരിയാക്കാൻ സാധാരണയായി  മോഡിഫൈഡ് ബ്ലോക്ക്-തൗസിഗ് ഷണ്ട്  ഉപയോഗിക്കുന്നു.
ശരിയായ രക്തയോട്ടം പുനസ്ഥാപിക്കുന്നതിനായി സബ്ക്ളാവിയൻ ധമനിക്കും ഇപ്സിലാറ്ററൽ പൾമണറി ആർട്ടറിയ്ക്കും ഇടയിൽ ഒരു ഗ്രാഫ്റ്റ് സ്ഥാപിക്കുന്നതാണ് ഈ നടപടിക്രമം.
പൾമണറി അട്രീസിയ
ഒരു ലക്ഷം ജനനങ്ങളിൽ 7–8 എന്ന നിലയിലാണ് പൾമണറി അട്രീസിയ സംഭവിക്കുന്നത്.
വലത് വെൻട്രിക്കിളിൽ നിന്ന് പുറപ്പെടുന്ന അയോർട്ടയുടെ സ്വഭാവം മൂലം ഡയോക്സിജനേറ്റഡ് രക്തം ശ്വാസകോശത്തെ മറികടന്ന് രക്തചംക്രമണവ്യൂഹത്തിലേക്ക് പ്രവേശിക്കുന്നു.
അയോർട്ടയെ റീഡയറക്ട് ചെയ്ത് വലത് വെൻട്രിക്കിൾ, പൾമണറി ആർട്ടറി കണക്ഷൻ എന്നിവ ശരിയാക്കുന്ന ശസ്ത്രക്രിയകൾക്ക് ഇത് പരിഹരിക്കാൻ കഴിയും.
രണ്ട് തരത്തിലുള്ള പൾമണറി അട്രീസിയയുണ്ട്.
കുഞ്ഞിന് വെൻട്രിക്കുലാർ സെപ്റ്റൽ ഡിഫക്റ്റ് ഇല്ലയോ എന്നതിനനുസരിച്ച് ഇവ തരംതിരിക്കുന്നു.
പൾമണറി അട്രീസിയ വിത്ത് ആൻ ഇൻടാക്റ്റ് വെൻട്രിക്കുലാർ സെപ്റ്റം: വെൻട്രിക്കിളുകൾക്കിടയിലുള്ള പൂർണ്ണവും കേടുപാടുകൾ സംഭവിക്കാത്തതുമായ സെപ്റ്റവുമായി ഈ തരം പൾമണറി അട്രീസിയ ബന്ധപ്പെട്ടിരിക്കുന്നു.
പൾമണറി അട്രീസിയ വിത്ത് വെൻട്രിക്കുലാർ സെപ്റ്റൽ ഡിഫക്റ്റ്: വലത് വെൻട്രിക്കിളിലേക്കും പുറത്തേക്കും രക്തം ഒഴുകാൻ ഒരു വെൻട്രിക്കുലാർ സെപ്റ്റൽ വൈകല്യം അനുവദിക്കുമ്പോൾ ഇത്തരം പൾമണറി അട്രീസിയ സംഭവിക്കുന്നു.
ഡബിൾ ഔട്ട്‌ലെറ്റ് റൈറ്റ് വെൻട്രിക്കിൾ
വലിയ ധമനികളായ പൾമണറി ആർട്ടറി, അയോർട്ട എന്നിവ വലത് വെൻട്രിക്കിളുമായി ബന്ധിപ്പിക്കുമ്പോഴാണ് ഡബിൾ ഔട്ട്‌ലെറ്റ് റൈറ്റ് വെൻട്രിക്കിൾ (DORV) ഉണ്ടാകുന്നത്.
വ്യത്യസ്ത ഫിസിയോളജിയും രക്തയോട്ടവും കാരണം ഈ വൈകല്യത്തെ പരിഹരിക്കുന്നതിന് ചെയ്യാവുന്ന ശസ്ത്രക്രിയകൾ വ്യത്യാസപ്പെടാം.
വി‌എസ്‌ഡി അടച്ച് ഇടത് വെൻട്രിക്കിളിനും അയോർട്ടയ്ക്കും ഇടയിലും വലത് വെൻട്രിക്കിളിനും ശ്വാസകോശ ധമനിക്കും ഇടയിലുള്ള രക്തയോട്ടം പുനരാരംഭിക്കുന്നതിന് വഴികൾ സ്ഥാപിക്കുക എന്നതാണ് ഇത് പരിഹരിക്കാനുള്ള ഒരു മാർഗം.
പൾമണറി സ്റ്റെനോസിസുമായി ബന്ധപ്പെട്ട കേസുകളിൽ സിസ്റ്റമിക്-ടു-പൾമണറി ആർട്ടറി ഷണ്ട് ആണ് മറ്റൊരു മാർഗം.
കൂടാതെ, തൗസിഗ്-ബിംഗ് അപാകത കൂടിയുള്ള DORV പരിഹരിക്കാൻ ഒരു ബലൂൺ ആട്രിയൽ സെപ്റ്റോസ്റ്റമി ചെയ്യാം.
ട്രാൻസ്പോസിഷൻ ഓഫ്്ഗ്രേറ്റ് ആർട്ടറീസ് ഗ്രേറ്റ് ആർട്ടറികളുടെ ഡെക്സ്ട്രോ-ട്രാൻസ്പോസിഷൻ
അറകളും വെസ്സലുകളും തമ്മിൽ ബന്ധിപ്പിക്കുന്ന സ്ഥലത്തെ ആശ്രയിച്ച് ട്രാൻസ്പോസിഷൻ ഓഫ് ഗ്രേറ്റ് ആർട്ടറീസ് രണ്ട് വ്യത്യസ്ത തരം ഉണ്ട്.
ഡെക്സ്ട്രോ-ട്രാൻസ്പോസിഷൻ ഓഫ് ഗ്രേറ്റ് ആർട്ടറീസ്, ലെവോ-ട്രാൻസ്പോസിഷൻ ഓഫ് ഗ്രേറ്റ് ആർട്ടറീസ് എന്നിവയാണ് അവ.
നവജാതശിശുക്കളിൽ 4,000 ത്തിൽ 1 ൽ ഡെക്സ്ട്രോ-ട്രാൻസ്പോസിഷൻ സംഭവിക്കുന്നു, 13,000 ൽ 1 ശിശുവിന് ലെവോ-ട്രാൻസ്പോസിഷൻ സംഭവിക്കുന്നു.
ഹൃദയം വാൽവുകളിലൂടെയുള്ള രക്തപ്രവാഹം
കാർഡിയോളജിയുടെ സെന്റർ ഫോക്കസ് ആണ് ഹൃദയം.
ഹൃദയത്തിന്റെ തകരാറുകൾ കാർഡിയോവാസ്കുലാർ രോഗങ്ങളിലേക്കും ഹൃദയ രോഗങ്ങളിലേക്കും നയിക്കുന്നു, മാത്രമല്ല ഇത് ഗണ്യമായ മരണങ്ങൾക്ക് കാരണമാവുകയും ചെയ്യും.
ഹൃദയ പരിശോധന
ശാരീരിക പരിശോധനയുടെ ഭാഗമായായി, അല്ലെങ്കിൽ , അല്ലെങ്കിൽ ഒരു രോഗിക്ക് നെഞ്ചുവേദന പോലെയുള്ള ലക്ഷണങ്ങൾ ഉണ്ടാകുമ്പോൾ ആണ് കാർഡിയാക് എക്സാമിനേഷൻ ("പ്രീകോർഡിയൽ എക്സാം" എന്നും വിളിക്കുന്നു) നടത്തുന്നത്.
ഹൃദ്രോഗങ്ങൾ
കാർഡിയോളജി ഹൃദയത്തിന്റെ സാധാരണ പ്രവർത്തനത്തെയും ആരോഗ്യകരമായ ഹൃദയത്തിൽ നിന്നുള്ള പ്രവർത്തന വ്യതിയാനത്തെയും സംബന്ധിക്കുന്ന പഠനമാണ്.
ഹൃദയത്തെ മാത്രം ബാധിക്കുന്നതും വാസ്കുലർ സിസ്റ്റത്തെക്കൂടി (ഇവ രണ്ടും ഒരുമിച്ച് കാർഡിയോവാസ്കുലാർ സിസ്റ്റം എന്ന് വിളിക്കുന്നു) ബാധിക്കുന്നതുമായ വൈകല്യങ്ങളുണ്ട്.
രക്താതിമർദ്ദം
ധമനികളിലെ രക്തസമ്മർദ്ദം സ്ഥിരമായി ഉയർത്തുന്ന ഒരു ദീർഘകാല മെഡിക്കൽ അവസ്ഥയാണ് രക്താതിമർദ്ദം അല്ലെങ്കിൽ ഉയർന്ന രക്തസമ്മർദ്ദം എന്ന് അറിയപ്പെടുന്നത്.
ഉയർന്ന രക്തസമ്മർദ്ദം സാധാരണയായി രോഗലക്ഷണങ്ങൾ ഉണ്ടാക്കാറില്ല.
കൊറോണറി ആർട്ടറി ഡിസീസ്, ഹൃദയാഘാതം , ഹൃദയസ്തംഭനം, പെരിഫറൽ വാസ്കുലർ ഡിസീസ്, കാഴ്ച നഷ്ടം , വിട്ടുമാറാത്ത വൃക്കരോഗം എന്നിവയെല്ലാമാണ് ദീർഘകാല ഉയർന്ന രക്തസമ്മർദ്ദത്തിൻ്റെ പ്രധാന അപകടസാധ്യതകൾ.
ജീവിതശൈലി ഘടകങ്ങൾ രക്താതിമർദ്ദത്തിനുള്ള സാധ്യത വർദ്ധിപ്പിക്കും.
ഭക്ഷണത്തിലെ അമിതമായ ഉപ്പ്, അമിതവണ്ണം , പുകവലി, മദ്യം എന്നിവ ഇതിൽ ഉൾപ്പെടുന്നു.
രക്താതിമർദ്ദം മറ്റ് രോഗങ്ങൾ മൂലമോ അല്ലെങ്കിൽ മരുന്നുകളുടെ പാർശ്വഫലമായോ ഉണ്ടാകാം.
കാർഡിയാക് അറിതമിയ
കാർഡിയാക് അറിതമിയ ഹൃദയമിടിപ്പ് വളരെ വേഗത്തിൽ അല്ലെങ്കിൽ വളരെ സാവധാനത്തിലാകുന്നന മെഡിക്കൽ അവ സ്ഥയാണ്.
വളരെ വേഗതയുള്ള ഹൃദയമിടിപ്പ് (മുതിർന്നവരിൽ മിനിറ്റിൽ 100 സ്പന്ദനങ്ങൾക്ക് മുകളിൽ) ടാക്കികാർഡിയ എന്നും വളരെ വേഗത കുറഞ്ഞ ഹൃദയമിടിപ്പ് (മിനിറ്റിൽ 60 സ്പന്ദനങ്ങൾക്ക് താഴെ) ബ്രാഡികാർഡിയ എന്ന് വിളിക്കുന്നു.
പലതരം അറിതമിയകൾക്ക് ലക്ഷണങ്ങളൊന്നുമില്ല.
രോഗലക്ഷണങ്ങളിൽ പാൽപ്പിറ്റേഷൻ അല്ലെങ്കിൽ ഹൃദയമിടിപ്പ് താൽക്കാലികമായി നിൽക്കുന്നത് എന്നിവ ഉൾപ്പെടാം.
കൂടാതെ ലഘുവായ തലവേദന, ബോധക്ഷയം , ശ്വാസം മുട്ടൽ അല്ലെങ്കിൽ നെഞ്ചുവേദന എന്നിവയും ഉണ്ടാകാം.
മിക്ക തരത്തിലുള്ള അറിതമിയയും ഗുരുതരമല്ല, പക്ഷെ ചിലത് മസ്തിഷ്കാഘാതം അല്ലെങ്കിൽ ഹൃദയസ്തംഭനം പോലുള്ള സങ്കീർണതകൾക്ക് കാരണമാകുന്നു.
കാർഡിയോളജിയിലെ ഡയഗ്നോസ്റ്റിക് പരിശോധനകൾ
ആരോഗ്യകരവും അനാരോഗ്യകരവുമായ, പാത്തോളജിക്കൽ ഹാർട്ട് ഫംഗ്ഷനുമായി ബന്ധപ്പെട്ട ഹൃദയ അവസ്ഥകളെ തിരിച്ചറിയുന്നതിനുള്ള മാർഗ്ഗങ്ങളാണ് കാർഡിയോളജിയിലെ ഡയഗ്നോസ്റ്റിക് ടെസ്റ്റുകൾ .
തുടക്കത്തിൽ മെഡിക്കൽ ഹിസ്റ്ററി പരിശോധിച്ച് അതിനുശേഷം ഓസ്‌കൾട്ടേഷൻ നടത്തുന്നു.
കൂടുതൽ വിശകലനത്തിനായി രക്തപരിശോധന, ഇലക്ട്രോഫിസിയോളജിക്കൽ നടപടിക്രമങ്ങൾ, കാർഡിയാക് ഇമേജിംഗ് എന്നിവ നടത്താം.
ഇലക്ട്രോഫിസിയോളജിക്കൽ നടപടിക്രമങ്ങളിൽ ഇലക്ട്രോകാർഡിയോഗ്രാം , കാർഡിയാക് മോണിറ്ററിംഗ്, കാർഡിയാക് സ്ട്രെസ് ടെസ്റ്റിംഗ് , ഇലക്ട്രോഫിസിയോളജി പഠനം എന്നിവ ഉൾപ്പെടുന്നു .